section_heading: Povijest
paragraph_text: thumb|lijevo|200px|Zemljovid rasprostranjenosti malgaških etničkih skupina Mahafaly su mala etnička skupina koja se doselila na Madagaskar iz Afrike u 12. stoljeću. Tijekom 16. stoljeća malgaška plemena počela su osnivati svoja kraljevstva. Među Mahafalyjima su u to doba postojali klanovi zemljoposjednika koji su željeli osigurati prevlast nad svojim zemljama i nadzirati svoje potčinjene i robove. Kraljevi su bili iz jedne jedine dinastije Maroserane, koja je bila u krvnom srodstvu s vladarima iz susjednih kraljevstava Sakalava i Antanosija. Svi klanovi tvrdili su za sebe da vode podrijetlo od Zafi-Raminija (doseljenika arapskog podrijetla koji su se naselili na jugoistočnu obalu Madagaskara). Plemenska aristokracija Bara i Antandroyja također je tvrdila potječe od Zafi-Raminija, i da su na taj način srodnici Mahafalyja.